অভিশপ্ত শয়তানের প্ররোচনায় বিভ্রান্ত হয়ে আদম ও হওয়া একটি ভুল করেছিলেন। আদম তখনো নবুওয়াত লাভ করেননি। যিনি আল্লাহর নবী হবেন, তার নবুওয়াত-পূর্ব একটি সাধারণ ভুল ও আল্লাহর নিকট মহাভুল হয়ে দেখা দিতে পারে। আদমের ক্ষেত্রেও তা ঘটেছিল। আদম ও হাওয়াকে উদ্দেশ করে আল্লাহ বলে ছিলেন “ওয়ালা তাকরাবা হাজিহিশ শাজারাতা।” তোমরা (দুজন) এই বৃক্ষের নিকটবর্তী হও না। শয়তানের কুমন্ত্রণার ফলে তারা আল্লাহর এ নিষেধ ভুলে যান এবং নিষিদ্ধ বৃক্ষের ফল ভক্ষণ করেন। সাথে সাথে জান্নাতে তাদের যাবতীয় সুযোগ-সুবিধা লোপ পেতে থাকে এবং একপর্যায়ে শরীর হতে পরিধানও খুলে নেয়া হয়। এ অবস্থায় তারা উপায়হীন হয়ে বৃক্ষপাতা দিয়ে শরীর ঢাকতে থাকেন। এ বিকল্প ব্যবস্থা উদ্ভাবন করে ব্যবহার করা পরবর্তীরাও তাদের অনুসরণ করতে থাকে। তাই এ ব্যবস্থাকে সভ্যতার আদি নিদর্শন হিসেবে গণ্য করা হয়।